бастуни с Т-образна дръжка – това са класическите прави бастуни, чието главно предназначение е да гарантират стабилност по време на движение. Широко разпространени са и заради своите ниски и достъпни цени.
бастуни с извита дръжка (C-Shaped) – закупуването на бастуни с извита дръжка позволява на хората не само да се придвижват, но и при нужда да се подпрат на тях, за да си починат. Освен за стабилност при движение, този тип бастуни са предназначени и за понасяне на тежестта на човешкото тяло.
триопорни и четириопорни бастуни - става въпрос за бастуни с три и съответно четири крачета. Осигуряват допълнителна стабилност и са подходящ избор за хора, страдащи от затлъстяване или пък от нарушени функции на крайниците.
сгъваеми бастуни – сгъваемите бастуни са изключително удобни за хора, които пътуват редовно с обществен транспорт. Тези бастуни могат лесно да се сгънат и да се приберат в чантата за багаж.
бастуни с офсетова дръжка – бастуни с по-удобна и ергономична дръжка, които позволяват на хората да центрират тежестта си и да намалят до минимум натиска върху своите ръце и китки. Изборът на бастуни с офсетова дръжка е отлично решение за хора, страдащи от артрит или хронични заболявания на ставите.